Mocidade pola Independência chama a artellar "un movemento organizado que loite en cada recuncho do país para construirmos unha República Galega libre de explotación".\nphoto_camera Acto de presentación da manifestación do 24 de xullo. (Foto: Nós Diario)\nA Mocidade pola Independência fixo esta cuarta feira un chamamento a participar o vindeiro 24 de xullo da manifestación xuvenil que tomará as rúas de Compostela —con saída ás 20 horas da Alameda— baixo o lema 'A mocidade galega pasando á ofensiva'.\n"Repítese a historia, ano tras ano cada véspera do Día da Patria, a mocidade independentista sae á rúa a denunciar que somos nós, e a nosa clase, quen está a pagar as consecuencias dunha nova crise", sinalan desde a organización, a través dun comunicado.\nA marcha xuvenil independentista e a Cadeia Humana polas presas percorren Compostela\nAsí, salientan que o momento actual, "como toda crise capitalista", ten dúas consecuencias: "A acumulación da riqueza en menos mans e ataques directos, a través das reformas 'neoliberais', contra os dereitos da clase obreira".\nNo caso concreto da Galiza, apuntan que estas medidas buscan "o desmantelamento do tecido industrial" para "substituílo principalmente polo sector turístico", polo que a mocidade galega, aseguran, queda relegada a "traballo temporal e salarios ínfimos", que, sumados á inflación, "fan misión imposíbel cubrir as necesidades básicas".\nAlén da "precarización" dos empregos, sinalan como outro impacto negativo desta aposta no turismo o "aumento de pisos turísticos".\n"Á dificultade de poder disfrutar dunha vivenda digna únese o encarecemento dos bens básicos. Os nosos salarios seguen conxelados mentres a suba dos prezos do gas, a luz, a gasolina e da cesta da compra é continua", lamentan.\nNamentres, a saúde mental das persoas mozas "empeora a pasos axigantados". "Os servizos públicos están a sufrir constantes recortes para xustificar a privatización e así poder especular e facer negocio coas nosas necesidades básicas", engaden.\nDe seguir así a situación, "a mocidade galega non ten futuro", advirten, ao tempo que fan un chamamento a "artellar un movemento popular que poida acabar con este sistema decadente".\n"Un movemento organizado que loite en cada recuncho do país para construirmos unha República Galega libre de explotación. Unha Galiza ceibe, na que rematemos coa miseria, coas agresións machistas e LGTBIfóbicas, co espolio dos recursos naturais e con toda inxustiza", conclúen desde Mocidade pola Independência.\nGaliza mocidade independentismo Día da Patria Galega


Vieiros: Galiza Hoxe - A UE insta as compañías de telefonía móbil a rebaixar as conexións de datos\nViviane Reding esixe que os prezos se reduzan de aquí ao verán. Algunhas compañías xa comezaron a baixar as tarifas.\nRedacción - 13:04 11/02/2008\nTags: datos prezos telefonía móbil UE Viviane Reding\nO próximo obxectivo da comisaria europea da Sociedade da Información Viviane Reding, será que as compañías de telefonía móbil reduzan os prezos das conexións internacionais de datos. A Unión Europea advirte de que a baixada do custo se deberá facer efectiva antes do veránl.\nA mesma mensaxe centrará o Congreso Mundial Móbil 3GSM, que comeza este luns en Barcelona. Reding xa conseguira que os vinte e sete adoptasen o ano pasado o compromiso de reducir o prezo das chamadas de voz fóra do país de orixe, pero aquel acordo non incluíra as descargas de datos nin as mensaxes de texto.\nSegundo un estudo de ERG, o envío dun megabyte de datos dun estado europeo a outro tiña, no terceiro cuadrimestre de 2007, un prezo medio de 5,24 euros. O custo é moi superior ao que, por exemplo, ofrecen algúns operadores por un xigabyte de datos, inferior aos 50 euros.\nAlgunhas empresas de telecomunicacións xa responderon rebaixando estes servizos, que só representaban entre o 2 e o 4 por cento dos seus ingresos. En contrapartida, confían en que a redución dos prezos anime os consumidores a empregar máis este tipo de conexións, como está a acontecer coas chamadas internacionais.


Universidade das Palmas de Gran Canaria - Wikipedia, a enciclopedia libre\nAs Palmas de Gran Canaria, Arucas, Lanzarote e Fuerteventura\n35001 - As Palmas de Gran Canaria, Canarias\nA Universidade das Palmas de Gran Canaria, tamén coñecida como ULPGC, é unha universidade pública situada na cidade das Palmas de Gran Canaria, en Canarias (España). Foi creada o 26 de abril de 1989 a partir da Universidade Politécnica de Canarias e de varios centros ata ese momento adscritos á Universidade de La Laguna.\nTrátase dunha universidade moderna, con estudos innovadores dentro do panorama educativo superior español como a Licenciatura en Ciencias do Mar e unha oferta crecente de titulacións en liña no seu campus virtual.\nPara os seus ensinos dispón de catro campus na illa de Gran Canaria: tres nas Palmas (Campus de Tafira, San Cristóbal e Obelisco) e un en Arucas (Campus de Montaña Cardones). Ademais, existe unha extensión na illa de Lanzarote na que se imparten as diplomaturas e Grados en Turismo e Enfermería. Ademais, o Grado en Enfermería tamén se imparte na illa de Fuerteventura.\nEscola Técnica Superior de Arquitectura, no campus de Tafira.\nEscola de Enxeñerías Industriais e Civís\nEscola de Enxeñería de Telecomunicación e Electrónica\nEscola Universitaria Adscrita de Turismo de Lanzarote\nFacultade de Economía, Empresa e Turismo\nUniversidade das Palmas de Gran Canaria (en castelán)\nConsello Social da Universidade (en castelán)\nWikimedia Commons ten máis contidos multimedia na categoría: Universidade das Palmas de Gran Canaria\nTraído desde "https://gl.wikipedia.org/w/index.php?title=Universidade_das_Palmas_de_Gran_Canaria&oldid=4633317"\nUniversidades das Canarias\nA última edición desta páxina foi o 28 de xaneiro de 2018 ás 21:21.


A dobre vara de medir do VAR co Celta | Noticias de Galicia | CRTVG\nPublicado o 26/04/2021 15:03\nO Celta vivirá un final de liga tranquilo malia que a confusión arbitral achegou outro episodio de ficción. Nunha tarde prácida para o Celta, o colexiado e o VAR inventaron un penalti feito por Iago Aspas. Aspas salta antes que Roberto Torres. Torres teatraliza o momento e parece que ten danado o pescozo.\nCuriosamente, hai quince días a Ferreyra rompéronlle os ósos do nariz e o VAR non avisou o colexiado. Por descontado, non se asubiou o máximo castigo. Difícil entender a aplicación do VAR.


CASTELAO NO POMBAL: abril 2018\nO venres día 13, en Santiago de Compostela, tiveron lugar os Encontros de Bibliotecas Escolares de Galicia, para os centros que están integrados no PLAMBE (Plan de Mellora de Bibliotecas Escolares).\nComo un ano máis, ali estivemos.\nXa está en marcha a actividade dos padriños lectores.\nO xoves xa lle entregamos ao alumnado de 4º, 5º e 6º de primaria, as fotos dos seus afillados/as para que lles pregunten que libros son os que máis lles gustan; xa que o día 24 deste mes, celebraremos no cole o DÍA DO LIBRO (23 de abril) e os maiores , lerán aos máis cativos un libro.\nDECORAMOS DE "MARABILLAS"\nO alumnado de Infantil 3 anos, están a traballar China e a súa muralla.\nAsí de decorados teñen os corredores e as aulas.\nOs nenos e nenas de 4 anos traballaron as Marabillas de Vigo.\nAgora ímonos a Exipto co alumnado de Infantil 5 anos\ne ... 3º de Primaria.\nOs maiores do cole, estiveron traballando o Pergamiño Vindel (A marabilla da nosa cidade).\nFixeron unha exposición na entrada do edificio novo con paneis informativos sobre Martín Códax e as Cantigas.\nTamén expuxeron todas as novas que apareceron nos xornais locais.\nOBRADOIRO DE ENCUADERNACIÓN CON CARTÓN


Antena 3 Radio - Wikipedia, a enciclopedia libre\n''La radio bien hecha (1982-1992)\n1 de febreiro de 1982\nGrupo Antena 3 (1982 a 1992)\n''Los números uno de los últimos 500 años''\nAntena 3 Radio foi unha cadea española de radio de tipo xeral en activo desde o 1 de febreiro de 1982 ata o 19 de xuño de 1994. Serviu de base para a creación de Antena 3 Televisión en 1989.\n3.3 Entrada de PRISA\n3.4 Unión Radio S.A.\n3.5 Final das emisións\n4 Programas históricos\n5 Antigas emisoras e frecuencias\nFoi creada o 1 de febreiro de 1982 polas sociedades editoras de La Vanguardia (51%) e ABC-Prensa Española (13%), Manuel Martín Ferrand (5%), a axencia Europa Press e o Grupo Zeta. O conselleiro delegado era Manuel Martín Ferrand. O seu presidente era Rafael Jiménez de Parga, cargo que máis tarde desempeñaría Javier Godó (de La Vanguardia). O director xeral era Javier Jimeno, o Xefe de Programas era José Luís Orosa e José Cavero era o director de informativos.\nO obxectivo inicial de Antena 3 era crear unha cadea privada de televisión, solicitude que foi denegada en 1982, pero aceptada en 1989, cando se creou Antena 3 Televisión, integrando á emisora de radio na súa corporación e pasando o seu presidente a ser tamén o presidente da nova empresa, denominada Antena 3 de Televisión S.A.\nAntena 3 Radio empezou a emitir a nivel nacional o 4 de maio de 1982. En 1984 obtivo o control de Promotora de Televisión e Radio S.A. e a súa cadea Radio 80, pasando a denominarse Radio 80 Serie Oro. En 1991, a través de Onda Musical S.A. comezou as súas emisións a cadea Radiolé, a segunda radiofórmula de Antena 3 Radio.\nEn 1989 foi a primeira compañía de medios de comunicación en España en cotizar en Bolsa e ademais foi accionista fundadora de Antena 3 de Televisión S.A., unha das tres empresas que recibiron concesión de Televisión en 1989.\nEn 1992 logrou liderar as enquisas do EGM (3 139 000 de oíntes para Antena 3 Radio fronte aos 3 007 000 oíntes da Cadea SER na segunda ola de 1992). En xullo do mesmo ano e trala operación á présa para desmantelar ao rival que superara á SER, prodúcese o desembarco á présa en Antena 3 de Radio. Paralelamente, Antonio Asensio (presidente do Grupo Zeta) lograría facerse co control de Antena 3 de Televisión S.A. co apoio de Banesto.\nO 14 de xullo do mesmo ano, Javier Godó foi destituído do seu cargo como presidente de Antena 3 Radio. Tralo traspaso por parte de Javier Godó das súas accións á sociedade Investimentos Godó S.A., os principais accionistas pasaron a ser Investimentos Godó S.A., e un 25% en mans da bolsa.\nEntrada de PRISA[editar | editar a fonte]\nO 22 de xullo de 1992 o Grupo PRISA (propietario do case 100% da Cadena SER) comprou o 49% de Investimentos Godó e o 51% do capital de Paltrieva pasando a controlar o 25% de Antena 3 Radio e Javier Godó volveu presidir a cadea. Tras varios movementos accionariais, tomáronse diversas decisións que afectaron ao equipo directivo e aos principais locutores da cadea, os cales foron a outras cadeas, en especial á COPE.\nA finais de 1992, cumprindo a Lei de Televisión, Antena 3 de Radio S.A. vendeu o paquete de accións que posuía de Antena 3 de Televisión S.A. (12,49%), co cal se desvinculaba a cadea de radio da cadea de televisión.\nEn 1993 lanzou unha OPA para adquirir as accións que circulaban en bolsa. Trala posterior redución de capital, a composición do capital de Antena 3 de Radio S.A. quedaba controlado practicamente por Inversiones Godó S.A. (ao 63%) e por Paltrieva S.A. (ao 33%).\nÁ súa vez, a composición de Investimentos Godó estaba participada por PRISA e Javier Godó, a case partes iguais, e a de Paltrieva a pola editora da Vanguardia, a empresa PRISA e Javier Godó.\nUnión Radio S.A.[editar | editar a fonte]\nA colaboración mutua de ambos grupos levou en novembro de 1993 á creación de "Sociedade de Servizos Radiofónicos Unión Radio S.A.", participada a un 80% polo Grupo PRISA (80%), e sendo o principal obxectivo de Unión Radio o facerse cargo de toda a estratexia empresarial das emisoras pertencentes á SER e a Antena 3 Radio. Oficialmente, a súa constitución faríase pública o venres 4 de febreiro de 1994. Pouco logo da creación de Unión Radio, oito xornalistas consagrados (Antonio Herrero, Manuel Martín Ferrand, Melchor Miralles, Pedro J. Ramírez, Luis Ángel de la Viuda, Federico Jiménez Losantos, José María García e Luís Herrero) demandarían ao grupo PRISA por abuso de posición de dominio. Dita denuncia foi á súa vez criticada polo diario El País nun editorial.\nParalelamente, en xaneiro de 1993 produciuse a fusión entre as cadeas emisoras de Radio 80 (pertencentes ao Grupo Antena 3 Radio) e as emisoras de Radio Minuto (pertencentes ao Grupo PRISA).\nEn maio de 1994, e co ditame desfavorable do Tribunal de Defensa da Competencia, o Consello de Ministros autorizou a operación de concentración e a creación de Unión Radio.\nFinal das emisións[editar | editar a fonte]\nAsí pois, o 19 de xuño de 1994, Antena 3 Radio deixou de existir como emisora de radio generalista e converteuse en "Sinfo Radio Antena 3", emisora dedicada á música clásica. No 2000, o Tribunal Supremo declarou ilegal a operación de concentración levada a cabo en 1994.\nFinalmente, o 29 de marzo de 2002, Sinfo Radio Antena 3 deixou de emitir en FM e foi substituída por diferentes emisoras do grupo Prisa Radio. A frecuencia que cobre case toda a provincia de Madrid 104.3 FM pasou a emitir a nova emisora de Prisa Radio Máxima FM, emisora de música dance.\nAntes de desaparecer, o capital de A3R continuaba estando participado por Inversiones Godó S.A. e Paltrieva S.A.\nPosteriormente as frecuencias en FM foron adquiridas por Prisa Radio: Ten un accionariado no que PRISA é o accionista maioritario cun 73,49%, o Grupo Godó ten un 18,37% e o fondo de capital privado 3i, o 8,14% restante.\nProgramas históricos[editar | editar a fonte]\nGomaespuma – presentado por Juan Luis Cano e Guillermo Fesser\nHora cero – presentado por José Luis Balbín (1982-1992) e Javier González Ferrari (1992-1994)\nViva la gente – presentado por José Antonio Plaza, Miguel Ángel Nieto, Jesús Hermida , Mayra Gómez Kemp e Carmela Castelló.\nLos 3 de Antena 3 - presentado por Luis Herrero, José María Carrascal e Fernando González Urbaneja\nAntena de la Bolsa - presentado por Miguel Ángel García Juez (O único programa que foi transferido á Cadena SER despois do peche)\nAntigas emisoras e frecuencias[editar | editar a fonte]\nAlbacete: 98.3 FM (agora Cadena Dial)\nAlcalá de Henares: 103.1 FM (agora Cadena SER)\nAlacant: 91.6 FM (agora Cadena SER 91.7 FM)\nÁvila: 94.2 FM (agora Cadena SER)\nArcos de la Frontera: 88.5 (agora Cadena Dial)\nAyamonte: 93.1 FM (agora Cadena SER)\nBadaxoz: 93.5 FM (agora Cadena Dial)\nBarcelona: 104.2 FM (agora Máxima FM)\nBaza: 89.2 FM (agora Cadena SER)\nBilbao: 103.7 FM (agora Punto Radio)\nBurgos: 94.3 FM (agora Cadena Dial)\nCádiz: 93.2 FM (agora M80 Radio)\nCaravaca de la Cruz: 97.2 FM (agora Cadena SER)\nCartagena("Litoral"): 95.4 FM (agora Cadena Dial)\nCastelló: 91.2 FM (agora Cadena SER)\nCastro Urdiales: 90.3 FM (agora Cadena SER)\nCieza: 88.0 FM (agora Cadena SER)\nCidade Real 96.2 FM (agora Cadena Dial)\nCórdoba: 88.3 FM (agora Cadena Dial 88.4 FM)\nA Coruña: 92.6 FM (agora Radio Voz)\nCosta do Sol 93.3 FM (agora Cadena SER)\nDon Benito: 98.4 FM (agora Los 40 Principales)\nDonostia: 106.2 (agora Punto Radio)\nElx : 101.4 FM (agora Radio Expres Elche)\nGandia: 104.3 FM (agora Cadena SER)\nGranada: 89.3 FM (agora M80)\nHaro: 100.7 FM (agora Cadena SER)\nLeón: 94.3 FM (agora Cadena Dial)\nMadrid: 104.3 FM (agora Máxima FM)\nMallorca: 103.2 FM (agora Cadena SER)\nMedina del Campo: 89.2 FM (agora Cadena SER)\nMenorca: 98.2 FM (agora Cadena Dial)\nMojácar:91.8 FM (agora Cadena SER)\nMonòver: 102.4 (agora Radio Ciudad)\nMurcia: 100.3 FM (agora Cadena SER)\nOviedo: 91.1 FM (agora Cadena Dial)\nPalencia: 94.7 FM (agora Los 40 Principales)\nAs Palmas de Gran Canaria: 103.0 FM (agora Radio Canarias)\nParla ("Madrid Sur"): 94.4 FM (agora Cadena SER)\nPontevedra: 93.1 FM (agora Radio Voz)\nReus: 95.3 FM (agora Onda Cero)\nRonda: 88.9 FM (agora Cadena Dial)\nSantander: 101.1 FM (agora M80 Radio)\nSegovia: 94.8 FM (agora Cadena Dial)\nSevilla: 101.5 FM (agora Radiolé)\nSoria: 97.7 FM (agora Los 40 Principales)\nTarragona: 96.2 FM (agora M80 Radio, 96.1 FM)\nTenerife: 91.1 FM (agora Máxima FM)\nToledo: 94,2 FM (agora Los 40 principales)\nTortosa: 101.9 FM (agora Radio Marca)\nTudela 90.4 FM (agora Cadena SER)\nValencia: 100.4 FM (agora Cadena SER)\nValladolid: 100.4 FM (agora Cadena Dial)\nVilafranca del Penedès: 92.6 FM (agora Cadena SER)\nVitoria: 105.6 FM (agora Punto Radio)\nXàtiva: 94.6 FM (agora Cadena SER)\nZamora: 103.1 FM (agora Cadena SER)\nZaragoza: 92.0 FM (agora Máxima FM)\nTraído desde "https://gl.wikipedia.org/w/index.php?title=Antena_3_Radio&oldid=4844251"\nA última edición desta páxina foi o 22 de agosto de 2018 ás 05:43.


caribe adxectivo1 Relativo ou pertencente a un pobo amerindio que ata o século XVI habitou unha parte das Antillas e se estendeu polo norte de América do Sur. A cultura caribe. Tribos caribes. substantivo2 Individuo deste pobo. Os caribes habitaron na zona caraqueña ata o século XV. substantivo masculino3 Lingua falada polos caribes. A influencia do caribe noutras linguas está sendo estudada.\nSubstantivo feminino. Mineral do que existen diversas variedades que prese... Máis


Casa > Lista de Produto > Clipes De Cabelo De Pingente De Estrela(Total de 24 Produtos para Clipes De Cabelo De Pingente De Estrela)\nClipes De Cabelo De Pingente De Estrela - fabricante, fábrica, fornecedor da China\nSomos especializados Clipes De Cabelo De Pingente De Estrela fabricantes e fornecedores / fábrica da China. Clipes De Cabelo De Pingente De Estrela atacado com alta qualidade como preço baixo / barato, uma das Clipes De Cabelo De Pingente De Estrela marcas líderes da China, Wenzhou Leading Fashion Co., Ltd..\nWholesale Clipes De Cabelo De Pingente De Estrela from China, Need to find cheap Clipes De Cabelo De Pingente De Estrela as low price but leading manufacturers. Just find high-quality brands on Clipes De Cabelo De Pingente De Estrela produce factory, You can also feedback about what you want, start saving and explore our Clipes De Cabelo De Pingente De Estrela, We'll reply you in fastest.


Galicia produce xa un tercio do leite de España – Galicia 24 Horas\nGalicia produce xa un tercio do leite de España\nBy Redacción on 6 mayo, 2012 Comentarios desactivados en Galicia produce xa un tercio do leite de España\nA entrega de leite en Galicia superou os 2.334 millóns de quilos (2.334.564.514 quilogramos) na campaña 2011-2012, o que supón máis dun terzo dos 6.160.051.488 quilos de leite entregados no conxunto de España, segundo datos do informe do réxime de taxa láctea elaborado polo Fondo Español de Garantía Agraria (Fega).\nCantabria ocupa a sexta posición tras Galicia, que é a comunidade autónoma coa cifra máis elevada (2.334.564.514 quilos); seguida de Castilla e León (803.166.463 quilos); Cataluña (630.516.887 quilos); Asturias (538.914.930 quilos); e Andalucía (461.221.151 quilos).\nEn canto ao consumo de cota, o informe sinala que na campaña 2011-2012, un total de 517 produtores, dos 1.739 contabilizados ao longo do período na comunidade autónoma, consumiron entre o 90 e o 99% da súa cota.\nOutros 366 produtores consumiron, ata o mes de marzo inclusive, entre o 80 e o 89% da súa cota; 294 entre o 100 e o 109%; 165 consumiron entre o 70 e o 99%, mentres 45 consumiron máis do 200%, como datos máis significativos.\nGalicia produce xa un tercio do leite de España added by Redacción on 6 mayo, 2012


Subtítulo: Two-Lane Blacktop - Subtítulo: galician 1CD srt (glg) Support us:\nTimor-LesteTrinidad and TobagoTunisiaTurkeyTurkmenistanU.S. Virgin IslandsUgandaUKUkraineUnited Arab EmiratesUruguayUSAUzbekistanVanuatuVenezuelaVietnamWest GermanyYemenYugoslaviaZaireZambiaZimbabweAno do Filme:=<<=>>=!=FPS:Seleccionar23.97623.98024.00025.00029.97030.00050.00059.94060.000Detalles dos subtítulosFormato:SeleccionarsubsrttxtssasmimpltmpvttEnviados:SeleccionarHoxeOnteA Semana PasadaHai 15 díasHai 1 mesHai 6 mesesHai 1 anoPesquisa Extremamente AvanzadaPesquisa Extremamente AvanzadaAutor:ID do Utilizador::ID no IMDB:Hash do Filme:ID do Filme: Do you want be site administrator for Galician subtitles section? Read more.Two-Lane Blacktop Subtítulo: Galician Two-Lane Blacktop Galician Subtítulo: (1971) 1CD srtComprar no AmazonDetalles dos subtítulosDescargarUse OpenSubtitles Download ManagerThanksRate quality of subtitlesComentarStream this movie on alluc.com Two Lane Blacktop_Galego.srt\nPrevisualizarCineclube de Compostela Two Lane Blacktop_Galego25.000 FPS\nEnderezos ÚtilesTodos os subtítulos para este filme neste idiomaTodos os subtítulos para este filmeTodos os subtítulos deste utilizadorPedir estos subtítulos para unha versión diferenteSobre o Filme:Pesquisar en:Versión:Trailers:Cartaz:Capas:Outros:Sites sobre o FilmeDetalles do FilmeOutros títulos:Two-Lane Blacktop (eng)Puntuación do Filme:7.3 / 10\n- A story of two men drag-racing across the U.S. in a primer grey '55 Chevy. Dennis Wilson is the mechanic, James Taylor is the driver.Realizado por:Monte HellmanCréditos do escritor:Will CorryRudy WurlitzerElenco:James TaylorWarren OatesLaurie BirdDennis WilsonDavid DrakeRichard RuthRudy WurlitzerJaclyn HellmanBill KellerHarry Dean StantonDon SamuelsCharles MooreTom GreenW.H. HarrisonAlan VintXénero:DramaPaís:USAIdioma:English download subtitleÚltimos subtítulosABCDEFGHIJKLMNOPQRSTUVWXYZ#Apóianos |


Coche clásico Klondike Solitaire - Establecer Coche clásico Klondike Solitaire gratis\nCoche clásico Klondike Solitaire\nXogo Coche clásico Klondike Solitaire\nSe che gusta Coche clásico Klondike Solitaire , por favor, ténteo un destes xogos:\nXoga cos protagonistas da gran saga de Spiderman e probar as súas habilidades de observación ea súa memoria. Atopa as tarxetas de harmonización antes de tempo acabar.\nAxuda do superheroe Spiderman para recoller as roupas que outros xa establecidos superheroes, que vai significar todos os edificios recorrerte Rockin seu segmento tea de araña.\nSpiderman recollida de roupa\nAxuda do superheroe Spiderman para combinar todos os seus accesorios do traxe para un novo ollar. Pode cambiar algo no proceso, mesmo a forma dos ollos da máscara.\nKlondike Solitaire é un dos xogos de cartas máis adictivos. Xógase cun só 52 cartas. O obxectivo do xogo é ordenar todas as cartas dos catro traxes da baralla (diamantes, mazás, corazóns, picas) e facelo en orde ascendente, de as a rei.


O Pleno de marzo celebrarase o 7 de abril – Ribeira\nO Pleno de marzo celebrarase o 7 de abril\nLuns, 31 Marzo 2008 Venres, 7 Xuño 2013 - Leave a Comment\nO pleno do 31 de marzo trasládase ao vindeiro luns, día 7 de abril, a partir das 20:00 horas, por razóns de axenda do alcalde no Senado, pois tomará posesión o día 1 de abril. Deste xeito a axenda do Senado condiciona a axenda da política local. Agardamos que isto sexa a excepción e non a norma. Non hai que esquecer que o goberno municipal conta con dúas persoas con dedicación exclusiva como tenentes de alcalde, que ben poderían suplir ao alcalde nun pleno ordinario.\nNa sesión plenaria debateranse un importante número de iniciativas presentadas polo BNG: 6 mocións e un bo número de solicitudes, as que hai que engadirlle as pendentes de Plenos anteriores que non se trataron por falta de tempo. Cabe indicar que, por unha cuestión organizativa, está limitado o número de mocións a presentar por cada grupo municipal. En concreto ao BNG correspóndenos un máximo de 6. Lembramos que os plenos son públicos e poden asistir todas aquelas persoas que o desexen.\nPulsa enriba da iniciativa para obter máis información sobre a mesma.\n1.- Reclamamos que se replantee o proxecto da Casa da xuventude\n2.- Dotación dun salón de actos á Casa de Cultura de Carreira.\n3.- Situación dos parques infantís.\n4.- Cobertura TDT no noso Concello.\n5.- Saneamento de Oleiros.\n6.- Mantemento da tarifa nocturna.\nAlgunhas da solicitudes son as seguintes:\n1.- Demandamos a separación de pluviais e fecais en Aguiño\n2.- Reclamamos unha actuación integral en Fondevila\n3.- Demandamos o arranxo de deficiencias en Abesadas e Cubeliños\n5.- Solicitamos a paralización das obras na Lagüiña\n6.- Reclamamos que se comprobe unha urbanización de Mondelo\n7.- Solicitamos unha actuación integral no lugar do Castro\n8.- Reclamamos máis liñas de NoiteBús para Ribeira\nAlgunhas solicitudes pendentes de Plenos anteriores:\n1.- Instalación de contedores de lixo e limpeza dos mesmos.\n2.- Control da velocidade en O Vilar.\n4.- Transporte público a O Vilar por Gude (Artes).\n5.- Mellora da limpeza no barrio de Bandourrío e arranxo da rúa Perú.\n6.- Saneamento e actuación integral no lugar da Graña.\n7.-Estado da rede de pluviais e as beirarrúas no lugar do Vilar.\n8.- Retirada de refugallos do Esteirón, Palmeira, e mellora integral da zona.


Listaxe provisional de admitidos para o curso 2016-2017\nPublícase a listaxe provisional de admitidos/as para o vindeiro curso. Pódense formular reclamacións no prazo de 5 días contados a partires de mañá 15 de abril de 2016 ante a dirección do centro.\nRESERVA DE PRAZA. 1 A 15 DE FEBREIRO. Reserva de praza para o alumnado de 6º de EP do noso centro que desexe ser adscrito ao IES de Oroso. Solicitude de reserva.\nDESEMPATE. ÚLTIMA SEMANA DE FEBREIRO. Sorteo público anual das letras de prioridade para resolver os empates no procedemento de admisión de alumnado no curso 2016/17. Sala de Xuntas da Consellería de C.e O.U.\nPORTAS ABERTAS. Xornada de portas abertas. 8 de marzo ás 17:00 na aula de psicomotricidade. Informarase do funcionamento xeral do centro, mostraranse as instalacións e responderase as dúbidas que se teñan a respecto.\nSOLICITUDES. 1 A 29 DE MARZO. Presentación de solicitudes xunto coa fotocopia cotexada do libro de familia ou do DNI do neno/a. Formulario de solicitude.\nDOCUMENTACIÓN ACREDITATIVA. 10 DÍAS HÁBILES apartires dos dous días seguintes ao remate do prazo de solicitudes. Entrega da documentación acreditativa dos criterios do baremo.\nLISTAXES DEFINITIVAS. ANTES DO 15 DE MAIO. Unha vez resoltas as reclamacións presentadas, publicación das listaxes definitivas de alumnado admitido e non admitido (contra esta publicación cabe recurso de alzada perante o Xefe Territorial no prazo de un mes).\nSolicitudes ata o 21 de novembro. Para aqueles/as que non puidesen acollerse á convocatoria anterior ou resultaran excluídos/as por unha causa enmendable. Os límites son os mesmos rentas per cápitas iguais ou inferiores a 5400 €. Solicitudes na secretaría do centro ou nesta ligazón.\nConvocáronse axudas para a adquisión de material escolar. O prazo de presentación de solucitudes remata o 1 de outubro. Máis información. Impreso de solicitude.\nPrégase facelo a primeira ou última hora da mañá posto que o profesorado tamén temos que atender a labores didácticas. Graciñas.\nListaxe de alumnado que participará no fondo solidario de libros de texto\nPúblicase listaxe difinitiva de alumnado de 3º e 5º de EP admitido nesta iniciativa. Os libros recolleranse en setembro. Ligazón ao arquivo.\nRecollida dos vales para a adquisición de libros de texto\nOs vales poderanse recoller no centro dende o martes 7 ao venres 10 de xullo, en horario de 10 a 14 horas.\nAxudas para a adquisición dos libros de texto 2015/2016\nNormativa no seguinte enlace:http://www.edu.xunta.es/web/node/14932\nListaxe definitiva do alumnado admitido en prazo 2015-2016